text: 30-årig truede to personer med kniv
  25 august 2016 kl. 04.36
  Onsdag aften stoppede en 30-årig mand to personer i Haderslev og truede dem med en kniv. Han er nu anholdt og skal forhøres af det lokale politi. 
  Onsdag aften fik to personer i Haderslev sig en ubehagelig overraskelse.
  Omkring klokken 21.30 trak en 30-årig mand en kniv mod dem. Den ene trussel fandt sted på Nørregade og den anden på Gammelting med kort tids mellemrum.
  Manden gav ikke udtryk for, at han ville true sig til nogle værdigenstande.
  Ved hjælp af et signalement fik politiet hurtigt fat i manden. Senere torsdag skal manden afhøres af lokalpolitiet.
  
  